
Parlamentul României

Camera Deputaţilor

Comisia pentru muncă şi protecţie socială
	Bucureşti,
	8 iunie 2026

	Nr.
	7c-9/165


Către
BIROUL PERMANENT AL CAMEREI DEPUTAŢILOR
Vă înaintăm, alăturat, raportul asupra proiectului de Lege privind acordarea unor drepturi victimelor mineriadei de la Bucureşti din perioada 13-15 iunie 1990, trimis Comisiei pentru muncă şi protecţie socială pentru dezbatere şi examinare în fond, cu adresa nr. PLx 79/2023 din 15 februarie 2023.
PREŞEDINTE,
Adrian Solomon

Parlamentul României

Camera Deputaţilor

Comisia pentru muncă şi protecţie socială
	Bucureşti,
	8 iunie 2026

	Nr.
	7c-9/165


R A P O R T

asupra proiectului de Lege privind acordarea unor drepturi victimelor mineriadei de la Bucureşti din perioada 13-15 iunie 1990
În temeiul art.95 din Regulamentul Camerei Deputaţilor, republicat, cu modificările ulterioare, Comisia pentru muncă şi protecţie socială a fost sesizată, prin adresa nr. PLx 79/2023 din 15 februarie 2023, cu dezbaterea pe fond a proiectului de Lege privind acordarea unor drepturi victimelor mineriadei de la Bucureşti din perioada 13-15 iunie 1990.
Proiectul de lege are ca obiect de reglementare crearea cadrului legal pentru acordarea unor drepturi victimelor mineriadei de la Bucureşti din perioada 13-15 iunie 1990.
La dezbaterile care au avut loc în şedinţa comisiei din 27 mai 2026 au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările ulterioare:

· dl Viorel Roşu, președinte Asociația „13-15 Iunie 1990”
· dl Marian Moroșanu Tivilic, membru Asociația „13-15 Iunie 1990”

· dl Ionuţ Constantinescu – inspector, Secretariatul de Stat pentru Recunoaşterea Meritelor Luptătorilor Împotriva Regimului Comunist Instaurat în România în Perioada 1945-1989.
La lucrările comisiei au participat deputații potrivit listei de prezență.
Raportul a fost adoptat cu unanimitate voturi.

La întocmirea prezentului raport, comisia a avut în vedere:

· avizul favorabil al Consiliului Legislativ (nr.1241/14.11.2022);
· avizul negativ al Consiliului Economic şi Social (nr.6980/08.11.2022);
· avizul favorabil al Comisiei juridice, de disciplină şi imunităţi 
(nr.4c-13/138/18.04.2023);
· avizul favorabil al Comisiei pentru sănătate şi familie 
(nr.4c-10/52/28.02.2023);
· avizul negativ al Comisiei pentru apărare, ordine publică şi siguranţă naţională (nr.4c-15/62/15.02.2023);
· avizul negativ al Comisiei pentru drepturile omului, culte şi problemele minorităţilor naţionale (nr.4c-6/105/21.02.2023).
Proiectul de lege a fost adoptat de Senat, în calitate de primă Cameră sesizată, în şedinţa din 13 februarie 2023, în condiţiile art.75 alin.(2) teza a III-a din Constituţia României, republicată.
În raport cu obiectul şi conţinutul său, proiectul de lege face parte din categoria legilor ordinare. 

Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să transmită plenului Camerei Deputaţilor prezentul raport, prin care propun adoptarea proiectului de lege cu amendamente, redate în anexele care fac parte integrantă din prezentul raport.

PREŞEDINTE,



SECRETAR,

Adrian Solomon 


Marius-Constantin Budăi

Şef birou Lidia Vlădescu

Expert parlamentar Tudor Apetri

ANEXA NR.1

AMENDAMENTE ADMISE

În urma dezbaterilor, Comisia a hotărât aprobarea proiectului de lege cu următoarele amendamente:

	Nr. crt.
	Text adoptat de Senat
	Text propus de comisie

(autor amendament) 
	Motivare

	1. 
	Titlul legii

Lege privind acordarea unor drepturi victimelor mineriadei de la Bucureşti din perioada 13-15 iunie 1990


	Lege privind acordarea unor drepturi victimelor evenimentelor de la București, din perioada 13-15 iunie 1990

Autori: membrii comisiei


	Pentru respectarea exigențelor impuse de normele de tehnică legislativă - înlocuire termen „mineriadă”, în tot cuprinsul legii – preluare observaţii aviz Consiliul Legislativ



	2. 
	Articolul 1 

Mineriada din 13-15 iunie 1990 a rămas în istoria României ca o pagină neagră, în care demonstraţiile paşnice de la Bucureşti împotriva guvernului, au fost reprimate cu brutalitate de forţele de ordine, cu ajutorul minerilor.


	Art. 1. - Prezenta lege reglementează modalităţile de exercitare a recunoştinţei faţă de victimele evenimentelor din 13-15 iunie 1990, care au rămas în istoria României ca o pagină neagră, în care demonstrațiile pașnice de la București împotriva Guvernului, au fost reprimate cu brutalitate de forțele de ordine, cu ajutorul minerilor.
Autori: membrii comisiei 


	Pentru respectarea exigențelor impuse de normele de tehnică legislativă.



	3. 
	Articolul 2
Prezenta lege reglementează modalităţile de exercitare a recunoştinţei faţă de victimele mineriadei de la Bucureşti din 13-15 iunie 1990, iar pentru cinstirea memoriei şi în semn de gratitudine se instituie următoarele calităţi:

a) urmaşi ai persoanelor care au decedat în timpul mineriadei de la Bucureşti din 13-15 iunie 1990;

b) persoană care au fost rănită în timpul mineriadei de la Bucureşti din 13- 15 iunie 1990;

c) persoană care fost arestată ca urmare a participării la acţiunile din timpul mineriadei de la Bucureşti din 13-15 iunie 1990;

d) persoana care au fost reţinute că urmare a participării la acţiunile din timpul mineriadei de la Bucureşti din 13-15 iunie 1990.


	Art.2. - Prezenta lege reglementează drepturile  victimelor evenimentelor de la București din 13-15 iunie 1990, iar pentru cinstirea memoriei și în semn de gratitudine se instituie următoarele calități:

a) urmaș al persoanei care a decedat în timpul evenimentelor de la București din 13-15 iunie 1990,;

b) persoană care a fost rănită în timpul evenimentelor de la București din 13-15 iunie 1990;

c) persoană care a fost arestată ca urmare a participării la acțiunile din timpul evenimentelor de la București din 13-15 iunie 1990;

d) persoana care a fost reţinută ca urmare a participării la acţiunile din timpul evenimentelor de la Bucureşti din 13-15 iunie 1990.

Autori: membrii comisiei 


	Pentru respectarea exigențelor impuse de normele de tehnică legislativă.

Corectare acord gramatical



	4. 
	Articolul 3

De prevederile prezentei legi nu pot beneficia:

a) persoanele prevăzute la art.2 care au fost despăgubite de statul român ca urmare a unor acţiuni în instanţa de judecată;

b) persoanele care au făcut parte din aparatul de represiune, securitate şi poliţie sau au desfăşurat activităţi de poliţie politică şi cei care au făcut parte din CFSN - Consiliul Frontului Salvării Naţionale;

c) persoanele care sunt dovedite că în perioada 1945-1989 au deţinut cel puţin o demnitate sau o funcţie de conducere în cadrul organelor de conducere la nivel local, regional sau naţional ale Partidului Comunist Român;

d) persoanele care sunt dovedite că, în perioada 1947-1989, au fost militari (cu grade şi funcţii), în structurile militarizate ale statului comunist şi care au făcut parte din aparatul de represiune (securitate şi miliţie), precum şi cei care au de informat sau au folosit mijloace de informare în masă în scop de diversiune ori acţionat sub orice formă împotriva Revoluţiei Române din decembrie 1989, au emis ordine şi dispoziţii în favoarea menţinerii structurilor fostului partid comunist şi pentru apărarea dictatorului;

e) persoanele care au fost declarate, având calitatea de colaboratori/lucrători ai securităţii, prin hotărâri definitive ale instanţelor de judecată.


	Art. 3. - De prevederile prezentei legi nu pot beneficia:

a) persoanele prevăzute la art.2 care au fost despăgubite de statul român ca urmare a unor acţiuni în justiție;
b) persoanele care au făcut parte din aparatul de represiune, securitate şi poliţie sau care au desfăşurat activităţi de poliţie politică în perioada 1945-1989, precum şi cele care au făcut parte din Consiliul Frontului Salvării Naționale;
c) persoanele despre care se dovedește că, în perioada 1945-1989, au deținut cel puțin o demnitate sau o funcție de conducere în cadrul organelor locale, regionale sau naționale ale Partidului Comunist Român;
d) persoanele despre care se dovedește că, în perioada 1947-1989, au fost militari, cu grade şi funcţii, în structurile militarizate ale statului comunist şi care au făcut parte din aparatul de represiune, respectiv  securitate şi miliţie, precum şi cele care au dezinformat sau au folosit mijloace de informare în masă în scop de diversiune ori au acţionat sub orice formă împotriva Revoluţiei Române din decembrie 1989, au emis ordine şi dispoziţii în favoarea menţinerii structurilor fostului partid comunist;

e) persoanele care au fost declarate, prin hotărâri definitive ale instanţelor de judecată, ca având calitatea de colaboratori/lucrători ai Securităţii.

Autori: membrii comisiei 


	Pentru respectarea exigențelor impuse de normele de tehnică legislativă.
Pentru respectarea exigențelor impuse de normele de tehnică legislativă.


	5. 
	Articolul 4

(1) Dovada calităţilor prevăzute la art.2 se face de către persoana interesată, cu înscrisuri oficiale eliberate de către organele/autorităţile competente, din care să rezulte, după caz:

a) privarea de libertate în locuri de deţinere, pentru efectuarea de cercetări sau constrângerea, atât prin monitorizarea neîntreruptă, cu orice mijloace cât şi prin presiuni sau ordine directe, în timpul mineriadei de la Bucureşti din perioada 13-15 iunie 1990;

b) internarea medicală, ca urmare a leziunilor suferite în timpul mineriadei de la Bucureşti din perioada 13-15 iunie 1990;

c) certificatul de deces al celui decedat în timpul mineriadei de la Bucureşti din perioada 13-15 iunie 1990 şi documentele care dovedesc calitatea de urmaş.


	Art.4 - (1) Dovada calităţilor prevăzute la art.2 se face, de către persoana interesată, cu înscrisuri oficiale eliberate de către organele/autorităţile/ instituţiile competente, din care să rezulte, după caz:

a) privarea de libertate în locuri de deținere, pentru efectuarea de cercetări sau constrângerea, atât prin monitorizarea neîntreruptă, cu orice mijloace, cât și prin presiuni sau ordine directe, în timpul evenimentelor de la București din perioada 13-15 iunie 1990;

b) internarea medicală, ca urmare a leziunilor suferite în timpul evenimentelor de la București din perioada 13-15 iunie 1990;

c) decesul persoanei în timpul evenimentelor de la București, din perioada 13-15 iunie 1990, și documentele care dovedesc calitatea de urmaș a solicitantului.

Autori: membrii comisiei 


	Pentru respectarea exigențelor impuse de normele de tehnică legislativă.

Corelare cu modificările propuse anterior.
Internarea medicală este consemnată în biletul de externare din spital, care este o instituție sanitară, nu este nici organ, nici autoritate.

	6. 
	(2) Dosarul pentru calitatea prevăzută la art.2 lit.a), cea de urmaş al persoanei care a decedat în timpul mineriadei de la Bucureşti din 13-15 iunie 1990, trebuie să cuprindă următoarele documente:

a) copie legalizată după certificatul de deces a persoanei care a decedat în timpul mineriadei de la Bucureşti din perioada 13-15 iunie 1990;

b) documente care dovedesc calitatea prevăzută la art.2 lit.a), în original sau copie legalizată;

c) înscrisuri oficiale eliberate de către organele/autorităţile competente din care să rezulte că decesul persoanei a avut loc în timpul mineriadei de la Bucureşti din perioada 13-15 iunie 1990, în original sau copie legalizată;

d) cerere tipizată privind acordarea calităţii prevăzute la art.2 lit.a), în original;

e) actul de identitate a persoanei care solicită calitatea prevăzută la art.2 lit.a), în copie;

f) două fotografii tip paşaport;

g) declaraţie pe propria răspundere din care să reiasă că persoana care solicită calitatea prevăzută la art.2 lit.a) nu se încadrează în nici una dintre condiţiile prevăzute la art.3, în original.


	(2) Dosarul pentru dobândirea calităţii prevăzute la art.2 lit.a) trebuie să cuprindă următoarele documente:

a) copie legalizată după certificatul de deces al persoanei care a decedat în timpul evenimentelor de la București din perioada 13-15 iunie 1990;

lit.b) nemodificată

c) înscrisuri oficiale eliberate de către organele/autoritățile/instituţiile competente din care să rezulte că decesul persoanei a avut loc în timpul evenimentelor de la București din perioada 13-15 iunie 1990, în original sau copie legalizată;

d) cerere tipizată privind recunoașterea calității prevăzute la art.2 lit.a), în original;
e) actul de identitate al persoanei care solicită recunoașterea calității prevăzute la art.2 lit.a), în copie;

lit.f) nemodificată

g) declaraţie pe propria răspundere din care să reiasă că persoana care solicită recunoașterea calității prevăzute la art.2 lit.a) nu se încadrează în nici una dintre situaţiile prevăzute la art.3.

Autori: membrii comisiei 


	Pentru respectarea exigențelor impuse de normele de tehnică legislativă.

Trimiterea la dispoziţiile art.2 lit.a) este suficientă, fără a relua textul prevăzut în această normă.



	7. 
	(3) Dosarul pentru calitatea prevăzută la art.2 lit.b), cea de persoană care a fost rănită în timpul mineriadei de la Bucureşti din perioada 13-15 iunie 1990, trebuie să cuprindă următoarele documente:

a) înscrisuri oficiale eliberate de către organele/autorităţile competente din care să rezulte internarea medicală şi leziunile suferite ca urmare a bătăilor din timpul mineriadei de la Bucureşti din perioada 13-15 iunie 1990, în original sau copie legalizată;

b) cerere tipizată privind acordarea calităţii prevăzute la art.2 lit.b), în original;

c) actul de identitate a persoanei care solicită calitatea prevăzută la art.2 lit.b), în copie;

d) două fotografii tip paşaport;

e) declaraţie pe propria răspundere din care să reiasă că persoana care solicită calitatea prevăzută la art.2 lit.b) nu se încadrează în nici una dintre condiţiile prevăzute la art.3, în original;

f) alte documente utile în susţinerea cererii din care să rezulte data şi locul internării şi cauzele acesteia ca urmare a participării la acţiunile din timpul mineriadei de la Bucureşti din perioada 13-15 iunie 1990, în original sau copie legalizată.


	(3) Dosarul pentru recunoașterea calităţii prevăzute la art.2 lit. b), trebuie să cuprindă următoarele documente:

a) înscrisuri oficiale eliberate de către organele/autoritățile/instituţiile competente din care să rezulte internarea medicală și leziunile suferite ca urmare a agresiunilor din timpul evenimentelor de la București din perioada 13-15 iunie 1990, în original sau copie legalizată;

b) cerere tipizată privind recunoașterea calităţii prevăzute la art.2 lit.b), în original;
c) actul de identitate al persoanei care solicită recunoașterea calității prevăzute la art.2 lit.b), în copie;
lit.d) nemodificată

e) declaraţie pe propria răspundere din care să reiasă că persoana care solicită recunoașterea calității prevăzute la art.2 lit.b) nu se încadrează în nici una dintre situaţiile prevăzute la art.3;
f) alte documente utile în susţinerea cererii, din care să rezulte data și locul internării și cauzele acesteia, în original sau copie legalizată.

Autori: membrii comisiei 


	Pentru respectarea exigențelor impuse de normele de tehnică legislativă.

Trimiterea la dispoziţiile art.2 lit.b) este suficientă, fără a relua textul prevăzut în această normă.

Pentru respectarea exigențelor impuse de normele de tehnică legislativă.

Nu este necesară reluarea textului.


	8. 
	(4) Dosarul pentru calitatea prevăzută la art.2 lit.c), cea de persoană care a fost arestată ca urmare a participării la acţiunile din timpul mineriadei de la Bucureşti din 13-15 iunie 1990, trebuie să cuprindă următoarele documente:

a) înscrisuri oficiale eliberate de către organele/autorităţile competente din care să rezulte privarea de libertate în locuri de detenţie, pentru efectuarea de cercetări sau constrângerea, atât prin monitorizarea neîntreruptă, cu orice mijloace cât şi prin presiuni sau ordine directe, în legătură cu evenimentele mineriadei de la Bucureşti din perioada 13-15 iunie 1990, în original sau copie legalizată;

b) cerere tipizată privind acordarea calităţii prevăzute la art.2 lit.c), în original;

c) actul de identitate a persoanei care solicită calitatea prevăzută la art.2 lit.c), în copie;

d) două fotografii tip paşaport;

e) declaraţie pe propria răspundere din care să reiasă că persoana care solicită calitatea prevăzută la art.2 lit.c) nu se încadrează în nici una dintre condiţiile prevăzute la art.3, în original;

f) alte documente utile în susţinerea cererii din care să rezulte data şi locul arestării şi cauzele acesteia ca urmare a participării la acţiunile din timpul mineriadei de la Bucureşti din perioada 13-15 iunie 1990, în original sau copie legalizată.


	(4) Dosarul pentru recunoașterea calităţii prevăzute la art.2 lit. c) trebuie să cuprindă următoarele documente:

a) înscrisuri oficiale eliberate de către organele/autoritățile competente din care să rezulte privarea de libertate în locuri de detenție, pentru efectuarea de cercetări sau constrângerea, atât prin monitorizarea neîntreruptă, cu orice mijloace, cât și prin presiuni sau ordine directe, ca urmare a participării la acțiunile din timpul evenimentelor de la București, din perioada 13-15 iunie 1990, în original sau copie legalizată;

b) cerere tipizată privind recunoașterea calităţii prevăzute la art.2 lit.c), în original;
c) actul de identitate al persoanei care solicită recunoașterea calității prevăzute la art.2 lit.c), în copie;

lit.d) nemodificată

e) declaraţie pe propria răspundere din care să reiasă că persoana care solicită recunoașterea calității prevăzute la art.2 lit.c) nu se încadrează în niciuna dintre situațiile prevăzute la art.3;
f) alte documente utile în susţinerea cererii, din care să rezulte data şi locul arestării şi cauzele acesteia, în original sau copie legalizată.

Autori: membrii comisiei 


	Pentru respectarea exigențelor impuse de normele de tehnică legislativă.

Trimiterea la dispoziţiile art.2 lit.c) este suficientă, fără a relua textul prevăzut în această normă.

Corelare cu art. 2 lit. c)

Pentru simetrie cu amendamentul propus la alin.(3) lit. f) și alin. )5) lit. f)

	9. 
	(5) Dosarul pentru calitatea prevăzută la art.2 lit.d), cea de persoană care a fost reţinută că urmare a participării la acţiunile din timpul mineriadei de la Bucureşti din perioada 13-15 iunie 1990, trebuie să cuprindă următoarele documente:

a) înscrisuri oficiale eliberate de către organele/autorităţile competente din care să rezulte privarea de libertate în locuri de deţinere, pentru efectuarea de cercetări sau constrângerea, atât prin monitorizarea neîntreruptă, cu orice mijloace cât şi prin presiuni sau ordine directe, în legătură cu evenimentele mineriadei de la Bucureşti din perioada 13-15 iunie 1990, în original sau copie legalizată;

b) cerere tipizată privind acordarea calităţii prevăzute la art.2 lit.d), în original;

c) actul de identitate a persoanei care solicită calitatea prevăzută la art.2 lit.d), în copie;

d) două fotografii tip paşaport;

e) declaraţie pe propria răspundere din care să reiasă că persoana care solicită calitatea prevăzută la art.2 lit.d) nu se încadrează în nici una dintre condiţiile prevăzute la art.3, în original;

f) alte documente utile în susţinerea cererii din care să rezulte data şi locul reţinerii şi cauzele acesteia ca urmare a participării la acţiunile din timpul mineriadei de la Bucureşti din perioada 13-15 iunie 1990, în original sau copie legalizată.

(6) Persoanele care solicită acordarea uneia dintre calităţile prevăzute la art.2 poartă răspunderea penală pentru corectitudinea întocmirii dosarelor depuse.


	(5) Dosarul pentru recunoașterea calităţii prevăzute la art.2 lit.d) trebuie să cuprindă următoarele documente:

a) înscrisuri oficiale eliberate de către organele/autorităţile competente din care să rezulte privarea de libertate în locuri de deţinere, pentru efectuarea de cercetări, sau constrângerea, atât prin monitorizarea neîntreruptă, cu orice mijloace, cât şi prin presiuni sau ordine directe, ca urmare a participării la acțiunile din timpul evenimentelor de la Bucureşti, din perioada 13-15 iunie 1990, în original sau copie legalizată;

b) cerere tipizată privind recunoașterea calităţii prevăzute la art.2 lit.d), în original;
c) actul de identitate al persoanei care solicită recunoașterea calității prevăzute la art.2 lit.d), în copie;

lit.d) nemodificată

e) declaraţie pe propria răspundere din care să reiasă că persoana care solicită recunoașterea calității prevăzute la art.2 lit.d) nu se încadrează în niciuna dintre situaţiile prevăzute la art.3;

f) alte documente utile în susţinerea cererii, din care să rezulte data şi locul reţinerii şi cauzele acesteia, în original sau copie legalizată.

(6) Persoana care solicită recunoașterea uneia dintre calităţile prevăzute la art.2 poartă răspunderea civilă sau penală, după caz, cu privire la veridicitatea și legalitatea documentelor depuse potrivit alin. (2) – (5).
Autori: membrii comisiei 


	Pentru respectarea exigențelor impuse de normele de tehnică legislativă.

Trimiterea la dispoziţiile art.2 lit.d) este suficientă, fără a relua textul prevăzut în această normă.
Completarea normei referitoare la eventuala răspundere ce poate fi angajată.


	10. 
	(7) Pentru constatarea calităţilor prevăzute la art.2 se înfiinţează în cadrul Secretariatului de stat pentru recunoaşterea meritelor luptătorilor împotriva regimului comunist instaurat în România în perioada 1945-1989, denumit în continuare SSRML, o comisie alcătuită din secretarul de stat în calitate de preşedinte şi 4 membri din rândul, angajaţilor SSRML. Cel puţin trei dintre membrii comisiei trebuie să aibă studii superioare juridice.

(8) Comisia prevăzută la alin.(1) procedează la soluţionarea cererilor, verificând actele dosarelor care au fost depuse în termenele şi în condiţiile reglementate de prezenta lege.


	Art.5 - (1) În cadrul Secretariatului de Stat pentru Recunoașterea Meritelor Luptătorilor împotriva regimului comunist instaurat în România în perioada 1945-1989, denumit în continuare SSRML, se înființează Departamentul pentru recunoașterea drepturilor victimelor mineriadei din 13-15 iunie 1990, denumit în continuare Departamentul, ca structură funcțională organizată potrivit unui regulament aprobat prin ordin al secretarului de stat, în termen de 30 de zile de la data intrării în vigoare a prezentei legi.

(2) Pentru recunoașterea calităţilor prevăzute la art.2, se înfiinţează în cadrul Departamentului o comisie alcătuită din secretarul de stat, în calitate de preşedinte, şi 4 membri din rândul angajaţilor SSRML.
(3) Structura organizatorică şi atribuţiile Departamentului, componenţa comisiei prevăzute la alin.(2), precum şi modalitățile de organizare şi funcţionare ale acesteia, se stabilesc prin regulamentul prevăzut la alin.(1).

Autori: membrii comisiei 


	Prevederi necesare pentru aplicarea măsurilor prevăzute de prezenta lege.


	11. 
	(9) În urma admiterii cererii ca urmare a îndeplinirii condiţiilor prezentei legi, SSRML va elibera pe numele titularului cererii un certificat şi o adeverinţă tipizată, care atestă una dintre calităţile prevăzute la art.2.

(10) Soluţiile vor fi comunicate în termen de 45 de zile lucrătoare de la depunerea cererii. În cazul comunicărilor prin poştă, cu confirmare de primire, care nu sunt ridicate de către destinatar, termenul de 30 de zile pentru contestaţie curge de la data publicării deciziei comisiei prevăzută la alin.(7) prin postare pe site-ul instituţiei/de la data comunicării prin poştă a soluţiei.

(11) Persoanele nemulţumite, care nu au obţinut certificat pentru atestarea calităţilor prevăzute la art.2 din prezenta lege sau care consideră, pe bază de probe, că în cazul altor persoane cărora le-a fost eliberat un certificat pentru atestarea calităţilor prevăzute la art.2 din prezenta lege, nu au fost respectate prevederile prezentei legi, pot face contestaţie împotriva deciziilor de admitere sau respingere în sensul formulării unor acţiuni în instanţele de contencios administrativ, conform Legii nr.554/2004, cu modificările şi completările ulterioare, în termen de maximum 30 de zile de la data comunicării soluţiei.

(12)
În cuprinsul contestaţiei vor fi prezentate expres şi lipsit de orice echivoc datele de identificare ale contestatarului, actele sau faptele contestate şi, totodată, vor fi anexate documente doveditoare în susţinerea contestaţiei. Orice contestaţie care nu conţine datele de identificare sau semnătura contestatarului, precum şi motivele contestaţiei este nulă.

(13)
Secretariatul de Stat va înainta periodic Preşedintelui României propunerile de atribuire a calităţilor pentru persoanele ale căror cereri au fost admise, în vederea publicării acestora în Monitorul Oficial al României, Partea I.


	Art.6. – (1) După admiterea cererii, ca urmare a îndeplinirii condiţiilor prevăzute de prezenta lege, SSRML eliberează, pe numele solicitantului, un certificat şi o adeverinţă tipizată, care atestă una dintre calităţile prevăzute la art.2.

(2) Documentele eliberate potrivit dispozițiilor alin. (1) se comunică prin poștă, cu confirmare de primire, în termen de 60 de zile lucrătoare de la data depunerii cererii, și se publică pagina de internet a SSRML. 
(3) În cazul comunicării deciziei prin poștă, cu confirmare de primire, care nu este ridicată de către destinatar, termenul de 30 de zile pentru contestație curge de la data returnării confirmării de primire, nesemnate, iar pentru cele ridicate, termenul de 30 de zile pentru contestație curge de la data confirmării de primire.
(4) Persoana pentru care s-a decis respingerea cererii privind recunoașterea uneia dintre calitățile prevăzute la art.2, poate face contestație împotriva deciziei de respingere, în sensul formulării unei acțiuni în instanța de contencios administrativ, potrivit dispozițiilor Legii contenciosul administrativ nr.554/2004, cu modificările și completările ulterioare, în termen de maximum 30 de zile de la data primirii deciziei de respingere. 
(5) Persoana care consideră, pe bază de probe, că în cazul altei persoane, căreia i-au fost eliberate certificatul pentru recunoașterea uneia dintre calitățile prevăzute la art.2 și adeverința tipizată, prevăzute la alin. (1), nu au fost respectate prevederile prezentei legi, poate face contestație împotriva deciziei de admitere, în termen de maximum 30 de zile de la data comunicării/publicării deciziei de admitere.
(6) Contestația va cuprinde datele de identificare ale contestatarului, actele sau faptele contestate, precum şi documentele doveditoare în susţinerea contestaţiei. Orice contestaţie care nu conţine datele de identificare sau semnătura contestatarului, precum şi motivele contestaţiei, este nulă.
Alin.(13) se elimină

Autori: membrii comisiei 
	Pentru respectarea exigențelor impuse de normele de tehnică legislativă.

Pentru evitarea repetiției;

Se propune inserarea în cuprinsul art. 6 a unui alin care să prevadă dispoziții referitoare la cazurile de respingere a cererii, cazuri care ar justifica eventuale contestații ulterioare
Pentru coerența și logica textului, se propune introducerea alin. (3), care prevede condițiile în care se pot depune contestații împotriva deciziilor de respingere.
Pentru o mai bună structurare a textului.


	12. 
	(14)
În termen de 45 de zile după acordarea calităţilor de către Preşedintele României şi publicarea acestora în Monitorul Oficial al României, Partea I, Secretariatul de Stat transmite către casele de pensii adeverinţele prevăzute la alin.(9) pentru persoanele ale căror cereri au fost admise.

(15)
Modelele certificatelor care atestă calităţile prevăzute la art.2, ale adeverinţelor tipizate şi modul de eliberare ale acestora, vor fi aprobate prin normele metodologice de aplicare a prezentei legi.
	Art.7. – (1) În termen de 45 de zile de la data emiterii deciziei de admitere a cererii privind recunoașterea uneia dintre calitățile prevăzute la art. 2, SSRML transmite către casele judeţene de pensii, respectiv Casa de Pensii a Municipiului Bucureşti, casele sectoriale de pensii din subordinea Ministerului Apărării Naţionale, Ministerului Afacerilor Interne şi Serviciului Român de Informaţii, adeverinţele tipizate prevăzute la art.6 alin.(1).
(2) Modelele certificatelor și ale adeverinţelor tipizate, prevăzute la art. 6 alin. (1), precum şi procedura de eliberare a acestora, se aprobă prin normele metodologice de aplicare a prezentei legi.

Autori: membrii comisiei 


	

	13. 
	Articolul 5

(1)
Persoanele care au obţinut certificatul care atestă una dintre calităţile prevăzute la art.2, beneficiază de următoarele drepturi:

a) o indemnizaţie lunară reparatorie, calculată pe baza coeficienţilor de multiplicare ce vor fi aplicaţi asupra câştigului salarial mediu brut utilizat la fundamentarea bugetului asigurărilor sociale de stat şi aprobat prin legea bugetului asigurărilor sociale de stat, aferent anului pentru care se face plata, echivalentă cu un coeficient de 1,10;
b) accesul gratuit la tratamente şi medicamente în spitalele, policlinicile, bazele de tratament şi unităţile din staţiuni balneoclimaterice, aparţinând Ministerului Sănătăţii, Ministerului Apărării Naţionale şi Ministerului Afacerilor Interne, cheltuielile urmând a fi suportate din bugetele ministerelor respective şi al Fondului naţional unic de asigurări sociale de sănătate;

c) accesul gratuit la toate medicamentele, prin medicul de familie, costul integral al acestora fiind suportat din Fondul naţional unic de asigurări sociale de sănătate.


	Art. 8. - (1) Titularul certificatului prevăzut la art.6 alin. (1) beneficiază de următoarele drepturi: 
a) o indemnizaţie lunară reparatorie, în cuantum de 5.000 lei;

b) accesul gratuit la tratamente şi medicamente în spitalele, policlinicile, bazele de tratament şi unităţile din staţiuni balneare, climatice şi balneoclimatice, aparţinând Ministerului Sănătăţii, Ministerului Apărării Naţionale şi Ministerului Afacerilor Interne, cheltuielile urmând a fi suportate din bugetele ministerelor respective şi al Fondului naţional unic de asigurări sociale de sănătate;

Lit.c) nemodificată

d) atribuirea în proprietate, fără plată, a unui loc de veci;

e) prin derogare de la legislația privind sistemul public de pensii, reducerea cu 5 ani a vârstei standard de pensionare prevăzută de lege, fără penalizare, cu condiția realizării unui stagiu de cotizare de cel puţin de 15 ani;
f) prin derogare de la dispozițiile Legii nr. 227/2015 privind Codul fiscal, cu modificările și completările ulterioare, scutirea de la plata taxelor şi impozitelor pentru o locuinţă şi terenul aferent acesteia, pentru un autoturism hycomat sau hidramat şi mototriciclu, aflate în proprietate sau în coproprietate cu soţul/soţia, precum şi scutirea de taxe la înmatricularea unui singur autoturism tip hycomat sau hidramat;

g) transportul urban gratuit cu mijloacele de transport în comun şi, anual, 12 călătorii gratuite pe calea ferată, la clasa I, dus-întors, cu toate categoriile de trenuri de călători; anual, 12 călătorii gratuite dus-întors până în localitatea reşedinţă de judeţ, cu mijloace de transport în comun, pentru persoanele care domiciliază în mediul rural. În limita celor 12 călătorii gratuite pot călători şi membrii familiei titularului. De aceste gratuităţi beneficiază şi persoana care are calitatea de însoţitor al persoanei cu grad de invaliditate sau al persoanei care, din motive medicale, are nevoie de însoţitor.

(2) Începând cu al doilea an de la acordare, indemnizația prevăzută la alin. (1) lit.a) se indexează anual, din oficiu, cu rata inflației comunicată de Institutul Național de Statistică pentru anul calendaristic anterior. Indexarea se aplică începând cu luna ianuarie a fiecărui an.

Autori: membrii comisiei 

	Pentru respectarea exigențelor impuse de normele de tehnică legislativă.
Corelare cu terminologia utilizată de Ordonanţa Guvernului nr.109/2000
privind staţiunile balneare, climatice şi balneoclimatice şi asistenţa medicală balneară şi de recuperare.


	14. 
	(2) Indemnizaţia prevăzută la alin.(1) lit.a) se va acorda persoanelor cărora le-a fost eliberat certificatul, în baza unei adeverinţe tipizate, care va fi transmisă de către SSRML caselor de pensii.
(3) Sumele aferente plăţii indemnizaţiilor pentru calităţile prevăzute la art.2 se suportă de la bugetul de stat, prin bugetul Ministerului Muncii, Familiei, Protecţiei Sociale şi Persoanelor Vârstnice şi vor fi plătite de către casele judeţene de pensii, respectiv de Casa de Pensii a Municipiului Bucureşti, de casele de pensii din subordinea Ministerului Apărării Naţionale, Ministerului Administraţiei şi Internelor şi Serviciului Român de Informaţii.

(4) Reglementările prevăzute de legislaţia privind pensiile, proprie fiecărui plătitor, referitoare la stabilire, plată, modificare, suspendare, reluare, încetare, expertizare, revizuire, contestare şi recuperare a sumelor încasate necuvenit, se aplică şi indemnizaţiilor prevăzute de lege, dacă aceasta nu dispune altfel.

(5) Drepturile acordate conform prezentei legi nu sunt considerate venituri, nu se impozitează şi nu afectează acordarea altor drepturi.


	(3) Indemnizaţia prevăzută la alin.(1) lit.a) se acordă persoanelor cărora le-a fost eliberat certificatul care atestă una dintre calitățile prevăzute la art.2, în baza adeverinţei tipizate prevăzute la art.6 alin.(1), transmisă caselor de pensii conform dispozițiilor art.7 alin.(1).

(4) Sumele aferente plăţii indemnizaţiei prevăzute la alin.(1) lit.a) se suportă de la bugetul de stat, prin bugetele Ministerului Muncii, Familiei, Tineretului și Solidarității Sociale, Ministerului Apărării Naţionale, Ministerului Afacerilor Interne, respectiv al Serviciului Român de Informaţii şi se plătesc de către casele de pensii, respectiv casele sectoriale de pensii, aflate în subordinea acestora.

(5) Reglementările prevăzute de legislaţia privind pensiile, proprie fiecărui plătitor potrivit alin.(4), referitoare la stabilire, plată, modificare, suspendare, reluare, încetare, expertizare, revizuire, contestare şi recuperare a sumelor încasate necuvenit, se aplică şi indemnizaţiilor prevăzute de prezenta lege, dacă aceasta nu dispune altfel.

(6) Drepturile acordate conform dispozițiilor prezentei legi nu sunt considerate venituri, nu se impozitează şi nu afectează acordarea altor drepturi.

Autori: membrii comisiei 


	Pentru respectarea exigențelor impuse de normele de tehnică legislativă. 
Preluare observaţii din avizul Consiliului Legislativ.



	15. 
	Articolul 6

În termen de 30 de zile de la data intrării în vigoare a prezentei legi, Secretariatului de stat pentru recunoaşterea meritelor luptătorilor împotriva regimului comunist instaurat în România în perioada 1945-1989 va elabora normele metodologice de aplicare a prezentei legi, care se vor aproba prin hotărâre a Guvernului.


	Art. 9. - (1) Normele metodologice de aplicare a dispozițiilor prezentei legi se elaborează de către SSRML şi se aprobă prin hotărâre a Guvernului, în termen de 30 de zile de la data intrării în vigoare a prezentei legi.

(2) Până la data intrării în vigoare a prezentei legi, SSMRL elaborează şi propune Guvernului spre aprobare modificarea în mod corespunzător a Hotărârii Guvernului nr.563/2014 privind organizarea şi funcţionarea Secretariatului de stat pentru recunoaşterea meritelor luptătorilor împotriva regimului comunist instaurat în România în perioada 1945-1989, cu modificările şi completările ulterioare.

(3) Actul normativ prevăzut la alin.(2) intră în vigoare la data intrării în vigoare a prezentei legi.

Autori: membrii comisiei 

	Termen şi temei legal pentru modificarea normelor deja existente care necesită corelare.



	16. 
	__
	Art.10. - Prezenta lege intră în vigoare la data de 1 ianuarie 2027, cu excepţia art.9 alin.(2), care intră în vigoare la 3 zile de la data publicării prezentei legi în Monitorul Oficial al României, Partea I.
Autori: membrii comisiei 


	Prevedere necesară pentru a fi prevăzute sumele necesare în bugetul de stat.


ANEXA NR.2

AMENDAMENTE RESPINSE

În urma dezbaterilor, Comisia a respins următorul amendament:

	Nr. crt.
	Text

iniţial
	Text propus

(autor amendament)
	MOTIVARE

1. Argumente susţinere
2. Argumente respingere
	Camera decizională

	1. 
	Articol nou
	După art.8 se introduce un nou articol, art.9, cu următorul cuprins:

„Art.9. – De prevederile prezentei legi beneficiază în mod corespunzător şi victimele evenimentelor de la Târgu Mureș, din perioada 19-21 martie 1990.”

Autor: deputat Csép Éva-Andrea, grup parlamentar UDMR


	1. Evenimentele de la Târgu Mureș din martie 1990 nu pot fi interpretate ca o confruntare interetnică spontană, ci ca o diversiune etnică provocată în mod conștient. În urma conflictului, cinci oameni - trei maghiari și doi români - și-au pierdut viața, sute de persoane au fost rănite, iar conviețuirea interetnică din oraș a fost grav afectată.

Manipularea fricii colective a creat pretextul necesar pentru reorganizarea, reactivarea vechilor structuri represive ale statului comunist. În acest context, evenimentul sângeros a fost provocat şi folosit pentru reactivarea, într-o măsură importantă, a fostului aparat al Securității în noua structura a serviciilor de informaţii.

Cercetătorii evenimentelor de la Târgu Mureș din 1990 spun că acele momente pot fi înțelese ca o încercare deliberată a vechii puteri comuniste de a-și conserva influența în noua societate aflată în proces de democratizare. Provocarea conflictului etnic a servit interesului de supraviețuire al fostelor structuri de putere, chiar cu prețul pierderii de vieți omenești și al distrugerii încrederii dintre comunități. Această interpretare este susținută și de Raportul final al Comisiei Prezidențiale pentru Analiza Dictaturii Comuniste din România, coordonat de Vladimir Tismăneanu.
2. Respins la vot.
	Camera Deputaţilor

